b'\n_START_ARTICLE_\nVladimir Bal\xc3\xb5berdin\n_START_PARAGRAPH_\nVladimir Sergejevit\xc5\xa1 Bal\xc3\xb5berdin (vene keeles \xd0\x92\xd0\xbb\xd0\xb0\xd0\xb4\xd0\xb8\xd0\xbc\xd0\xb8\xd1\x80 \xd0\xa1\xd0\xb5\xd1\x80\xd0\xb3\xd0\xb5\xd0\xb5\xd0\xb2\xd0\xb8\xd1\x87 \xd0\x91\xd0\xb0\xd0\xbb\xd1\x8b\xd0\xb1\xd0\xb5\xd1\x80\xd0\xb4\xd0\xb8\xd0\xbd; 1. oktoober 1948 \xc5\xa0pagino, Altai krai \xe2\x80\x93 22. juuli 1994 Peterburi) oli vene alpinist, suurmeister alpinismis (1982). _NEWLINE_Ta l\xc3\xb5petas  1973. aastal Bont\xc5\xa1-Brujevit\xc5\xa1i-nimelise Leningradi Side Elektrotehnika Instituudi. 1980. aastast t\xc3\xb6\xc3\xb6tas Leningradis spordi\xc3\xbchingu alpinismiinstruktorina._NEWLINE_Alpinismiga hakkas Bal\xc3\xb5berdin tegelema 1969. aastal. _NEWLINE_1982. aastal v\xc3\xb5ttis ta osa Jevgeni Tamme juhitud Esimesest N\xc3\xb5ukogude Himaalaja ekspeditsioonist ja t\xc3\xb5usis D\xc5\xbeomolungma (8848 m) tippu (seongus Eduard M\xc3\xb5slovskiga). Teist korda ronis ta Everesti tippu 1991. aastal Peterburi grupi juhina._NEWLINE_Bal\xc3\xb5berdin oli esimene alpinist, kes t\xc3\xb5usis talvisel perioodil Kommunismi (1986) ja Lenini (1988) tippu._NEWLINE_1989. aastal v\xc3\xb5ttis osa Teisest N\xc3\xb5ukogude Himaalaja ekspeditsioonist. Selle k\xc3\xa4igus t\xc3\xb5usis ta lisaks Kanchenjunga peatipule (8586 m) veel selle m\xc3\xa4e kolme alamtippu. _NEWLINE_1992. aastal toimunud Venemaa-USA Himaalaja m\xc3\xa4giekspeditsioonil t\xc3\xb5usis Bal\xc3\xb5berdin K2 (8611 m) tippu ja sai esimeseks Venemaa alpinistiks, kes on t\xc3\xb5usnud maailma kolme k\xc3\xb5rgema m\xc3\xa4e tippu._NEWLINE_Ta hukkus liiklus\xc3\xb5nnetuses Peterburis.'